Na temelju članka 48. Zakona o jedinicama lokalne i područne (regionalne) samouprave („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19), članka 4. stavak 1. Zakona o zaštiti pučanstva od zaraznih bolesti („Narodne novine“, broj 79/07, 113/08, 43/09, 130/17), članka 44. Statuta Grada Kastva („Službene novine Primorsko-goranske županije“ broj 04/18 i 36/18), sukladno priopćenju za javnost Predsjednika Vlade Andreja Plenkovića od dana 13. ožujka 2020.g., Odluke Državnog stožera civilne zaštite, te Odluke gradonačelnika Grada Kastva, Mateja Mostarca, osnivač i ravnateljica Dječjeg vrtića „Poneštrica“, Monika Vučetić Juretić, dana 13. ožujka 2020. godine, donosi

**ODLUKU O I. IZMJENAMA I DOPUNAMA ODLUKE**

**O privremenom prestanku rada**

**Dječjeg vrtića Poneštrica**

I.

Zbog daljnjeg trajanja epidemiološke situacije, članak I. Odluke o pripremenm prestanku rada Dječjeg vrtića Poneštrica KLASA:810-03/20-01/01, URBOJ:2170/01-54-12-20-02 od 13. ožujka 2020. godine, mijenja se i glasi:

„U cilju prevencije širenja virusa COVID-19 na području Grada Kastva, Dječji vrtić Poneštrica, kojem je osnivač Monika Vučetić Juretić, privremeno se zatvara i prestaje s radom na obje lokacije (Ćikovići 26/4, Kastav i Brestovice 34a, Kastav).

Mjera iz stavka 1. ovog članka biti će na snazi do opoziva.“

II.

Ova Odluka stupa na snagu danom donošenja, a objavit će se na mrežnim stranicama Dječjeg vrtića i na oglasnoj ploči, te vratima vrtića.

KLASA: 810-03/20-01/01

URBROJ: 2170/01-54-12-20-03

Kastav, 26. ožujka 2020. godine

 Monika Vučetić Juretić